**národná rada slovenskej republiky**

IX. volebné obdobie

Číslo: KNR-VLPNM-1461/2024

**380a**

**Informácia**

**Výboru Národnej rady Slovenskej republiky pre ľudské práva a národnostné menšiny o výsledku prerokovania návrhu poslankýň Národnej rady Slovenskej republiky Beáty JURÍK, Lucie PLAVÁKOVEJ a Zuzany ŠTEVULOVEJ na prijatie uznesenia Národnej rady Slovenskej republiky k útoku na detské zdravotnícke zariadenie Ohmatdyt na Ukrajine (tlač 380)**

Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky informáciu gestorského výboru o výsledku prerokovania návrhu poslankýň Národnej rady Slovenskej republiky Beáty JURÍK, Lucie PLAVÁKOVEJ a Zuzany ŠTEVULOVEJ na prijatie uznesenia Národnej rady Slovenskej republiky k útoku na detské zdravotnícke zariadenie Ohmatdyt na Ukrajine **(tlač 380)**.

Podpredseda Národnej rady Slovenskej republiky svojím rozhodnutím č. **400** z 15. júla 2024 pridelil predmetný návrh na prerokovanie Výboru Národnej rady Slovenskej republiky pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky informáciu o prerokovaní predmetného materiálu vo výbore a návrh na uznesenie Národnej rady Slovenskej republiky.

Gestorský výbor o návrhu uznesenia Národnej rady SR dňa 12. septembra 2024 na svojej 21. schôdzi rokoval, avšak neprijal platné uznesenie, nakoľko návrh uznesenia nezískal súhlas nadpolovičnej väčšiny členov a členiek výboru v zmysle § 52 ods. 4 rokovacieho poriadku Národnej rady SR.

Prílohou tejto informácie je i návrh na uznesenie Národnej rady Slovenskej republiky.

Lucia Plaváková v. r.

predsedníčka Výboru NR SR pre ľudské práva a národnostné menšiny

PRÍLOHA

N Á R O D N Á R A D A  S L O V E N S K E J R E P U B L I K Y

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

**UZNESENIE**

**NÁRODNEJ RADY SLOVENSKEJ REPUBLIKY**

zo ....... septembra 2024

k útoku na detské zdravotnícke zariadenie Ohmatdyt na Ukrajine

**Národná rada Slovenskej republiky**

1. **ostro odsudzuje**

ruský vzdušný útok na detskú nemocnicu Ohmatdyt v Kyjeve z 8. júla 2024, ktorý je nielen vojnovým zločinom ale aj ďaleko za hranicami ľudskosti, pretože je namierený voči najzraniteľnejšej a najbezbrannejšie skupine v akejkoľvek spoločnosti – chorým deťom;

1. **vyjadruje úprimnú ľútosť**

nad obeťami tohto neospravedlniteľného útoku a solidaritu s ukrajinským ľudom;

1. **vyjadruje presvedčenie**

že žiadne dieťa by nemalo vyrastať vo vojnovom konflikte či pod hrozbou raketových útokov, že žiadne dieťa by nemalo byť zranené alebo zomrieť v troskách nemocnice, ktorá má byť naopak bezpečným miestom na uzdravenie a zotavenie;

1. **pripomína**

že útoky na civilné obyvateľstvo, ničenie nemocníc, obytných budov a základnej infraštruktúry sú absolútne neprijateľné, odsúdeniahodné a v rozpore s medzinárodným právom;

1. **víta**

vyjadrenie Prezidenta SR Petra Pellegriniho, ktorý vo svojom prejave na rokovaní rady NATO k Ukrajine potvrdil, že Slovensko bude aj naďalej poskytovať finančnú a praktickú pomoc, a ze buducnost Ukrajiny je v NATO, čo by zabezpečilo mier a hlavne bezpečnosť krajiny a jej obyvateľstva do budúcnosti;

**zdôrazňuje**

že špeciálne zdravotnícke zariadenia musia byť chránené za každých okolností a každá obdobná udalosť sa musí náležite vyšetriť;

1. **víta**

okamžitú reakciu Národného ústavu detských chorôb, ktorý ponúkol pomoc Ukrajine po zničení nemocnice;

1. **vyzýva vládu Slovenskej republiky,**

aby jednohlasne odsúdila tento ohavný čin.